ananddey/assamese-wiki-corpus huggingface dataset:
লখিন্দৰ

লখিন্দৰ হৈছে প্ৰাচীন অসমীয়া মনসা কাব্য বা বঙালী সাহিত্যৰ সুবিখ্যাত মংগলকাব্য মনসামংগল, শিৱ পুৰাণ আদিৰ চৰিত্ৰ চান্দ সদাগৰৰ পুত্ৰ আৰু বেউলাৰ পতি। তেওঁ প্ৰাচীন ভাৰতৰ চম্পক নগৰৰ এজন খুব ধুনী তথা ক্ষমতাশালী বণিকৰ পুত্ৰ আছিল। চান্দ সদাগৰ, বেউলা-লখিন্দৰৰ উপাখ্যানৰ লগত সৰ্পদেৱী মনসাৰ কাহিনীও জড়িত হৈ আছে।

কিংবদন্তি

চান্দ সদাগৰৰ পুত্ৰ লখিন্দৰ আৰু তেওঁৰ সতীৰ্থ বণিক সাহাৰ কন্যা বেউলাৰ সমসাময়িক কালত জন্ম হয়। দুই শিশোৱে একেলগে ডাঙৰ দীঘল হয় আৰু সিহঁতক ইজনে সিজনৰ প্ৰতি উপযুক্ত বুলি গণ্য কৰে। লখিন্দৰৰ পিতৃ চন্দ্ৰবণিক বা চান্দ সদাগৰ আছিল হিন্দু দেৱতা শিৱৰ একনিষ্ঠ পূজাৰী। তেওঁ অন্য কোনো দেৱতাকে আৰাধনা নকৰে। ইপিনে শিৱৰ কন্যা মনসা দেৱী আছিল সৰ্পদেৱী, কিন্তু তেওঁক কোনেও পূজা অৰ্চনা নকৰিছিল।

তেওঁৰ পিতৃ শিৱই কৈছিল যে, যদি কোনো শিৱভক্ত বা শিৱৰ উপাসকে তেওঁৰ প্ৰথম মনসা পূজা কৰে তেন্তে মৰ্ত্যলোক (পৃথিৱী)ত তেওঁৰ পূজা প্ৰচলন সম্ভৱ। তেতিয়া মনসাই পূজাৰ আয়োজনৰ বাবে চান্দ সদাগৰক নিৰ্বাচন কৰে।

শিৱৰ উপাসক চান্দ সদাগৰে মনসা দেৱীৰ এই প্ৰস্তাৱ অস্বীকাৰ কৰে। তেতিয়া ক্ৰোধান্বিতা হৈ মনসাই চান্দ সদাগৰক শাপ দিয়ে যে, তেওঁ চান্দ সদাগৰৰ প্ৰতিটো সন্তাননকে বিনাশ কৰিব। মনসা দেৱীৰ এই শাপৰ কাৰণে চান্দ সদাগৰৰ এজন এজনকৈ প্ৰত্যেকটো সন্তানৰে সৰ্প দংশনত মৃত্যু হয়।

লখিন্দৰৰ বিবাহৰ সময়ত চান্দ সদাগৰে অধিক সতৰ্কতা অৱলম্বন কৰে। তেওঁ সাপে ছিদ্ৰ কৰিব নোৱাৰাকৈ বিশ্বকৰ্মাৰ দ্বাৰা এটি ঘৰ সজাইছিল যদিও মনসা দেৱীয়ে তেওঁৰ উদ্দেশ্য বাস্তৱত পৰিণত কৰিবলৈ সক্ষম হয় আৰু লখিন্দৰক দংশন কৰে।

প্ৰচলিত প্ৰথা অনুসৰি, যাক সাপে দংশন কৰে তেওঁৰ মৃতদেহ ভেলত নদীত ভাহাই দিয়া হয়, যাতে কোনো অলৌকিক শক্তিৰ দ্বাৰা পুন জীৱিত হয়। বেউলাই সকলোৰে বাধা অগ্ৰাহ্য কৰি তেওঁৰ স্বামীৰ লগত ভেলত যায়।

এসময়ত ভেলখন মনসাৰ পালনকৰ্তা মাতা নিতাৰ কাষলৈ যায়। তেনেতে ঐশ্বৰিক ক্ষমতাৰ বলত তেওঁ মৃত স্বামীৰ সৈতে স্বৰ্গত যাবলৈ সক্ষম হয়। মনসা দেৱীয়ে লখিন্দৰক পুন জীৱন দিয়ে যদিও বেউলাৰ শহুৰ চান্দ সদাগৰক মনসা দেৱীৰ পূজা কৰিবলৈ কয়। অৱশেষত চান্দ সদাগৰে মনসা দেৱীৰ পূজা কৰে।

বংশ পৰিচয়

চান্দ সদাগৰৰ পত্নীৰ নাম আছিল সনেকা। লখিন্দৰ তেওঁৰ পুত্ৰ আছিল আৰু সাহাৰ জীয়াৰী বেউলা আছিল চান্দ সদাগৰৰ বোৱাৰী তথা লখিন্দৰৰ পত্নী। পূৰ্বজন্মত বেউলা বাণাসুৰৰ জীয়েক ঊষা আৰু লখিন্দৰ প্ৰদ্যুম্নৰ পুত্ৰ তথা শ্ৰীকৃষ্ণৰ নাতি অনিৰুদ্ধ আছিল বুলি জনা যায়।

তথ্য সংগ্ৰহ

শ্ৰেণী:হিন্দু কিংবদন্তি‎
কীৰ্তন-ঘোষা

কীৰ্তন-ঘোষা হৈছে আজিৰ পৰা প্ৰায় ৫০০ বছৰ পূৰ্বে মহাপুৰুষ শ্ৰীমন্ত শংকৰদেৱৰ দ্বাৰা 'এক শৰণ নাম ধৰ্ম' প্ৰচাৰৰ অৰ্থে ৰচিত এখন কাব্য। কীৰ্তন ঘোষাক মহাপুৰুষজনাই ৰচনা কৰা শ্ৰেষ্ঠ পুথি হিচাপে গণ্য কৰা হয়।

প্ৰতিকূল পৰিৱেশ আৰু ধৰ্ম প্ৰচাৰৰ অৰ্থে বিভিন্ন ঠাই ঘূৰি ফুৰিব লগা হোৱা বাবে তেওঁ অসংখ্য ঠাইত পুথি সমূহ ৰচনা কৰিছিল। কীৰ্তন-ঘোষাৰ অন্তৰ্গত বিভিন্ন খণ্ড সমূহো সেইদৰে ভিন ভিন ঠাইত ৰচনা কৰিছিল। শঙ্কৰদেৱৰ পৰলোকৰ পিছত তেওঁৰ প্ৰিয়তম শিষ্য মাধৱদেৱে তেওঁৰ ভাগিনিয়েক ৰামচৰণ ঠাকুৰক 'কীৰ্তন ঘোষা'ৰ বিভিন্ন অংশবিলাক সংগ্ৰহ কৰি সম্পাদনা কৰিবলৈ উপদেশ দিয়ে। সেই উপদেশ অনুসৰি ৰামচৰণ ঠাকুৰে কীৰ্তনৰ অন্তৰ্গত খণ্ডসমূহ সংগ্ৰহ কৰি ১৫৯৬ খৃঃত মাধৱদেৱৰ
হাতত দিয়ে।

ইতিহাস

চৰিত পুথিৰ মতে জগদীশ মিশ্ৰৰ পৰা শ্ৰীধৰী টীকা সম্বলিত 'ভাগৱত' গ্ৰন্থ পোৱাৰ আগতেই শঙ্কৰদেৱে কীৰ্তন ৰচনা কৰিবলৈ লয়। গুৰুজনাৰ জীৱনকালত কীৰ্তনৰ বিভিন্ন খণ্ড বৰদোৱাৰ পৰা কোচবিহাৰলৈকে বেলেগ বেলেগ ঠাইত পৃথক পুথিৰূপে প্ৰচলিত আছিল। শঙ্কৰদেৱৰ প্ৰয়াণৰ পিছত মাধৱদেৱৰ আজ্ঞানুসাৰে ৰামচৰণ ঠাকুৰে সেইবোৰ সংগ্ৰহ কৰি এখন সুকীয়া গ্ৰন্থত পৰিণত কৰে। তেখেতৰ মতে খণ্ডবোৰৰ ৰচনাকাল এনেধৰণৰ-
আদি বা বাৰভূঞা ৰাজ্যত কটোৱা কাল (১৪৩৮ শকলৈকে): এই সময়ত শঙ্কৰদেৱে হৰমোহন, অজামিল উপাখ্যান, প্ৰহ্লাদ চৰিত, বলিছলন আদি ৰচনা কৰে।
মধ্য বা অসম ৰাজ্যত কটোৱা কাল (১৪৩৮ৰ পৰা ১৪৬৫ শকলৈকে): এই সময়ছোৱাত শঙ্কৰদেৱে পাষণ্ড মৰ্দন, নাম-অপৰাধ, শিশুলীলা আদি খণ্ড ৰচনা কৰে।
শেষ বা কোচ ৰাজ্যত কটোৱা কাল (১৪৬৫ৰ পৰা ১৪৯০ শক): এই সময়ত জৰাসন্ধ বধ, কালযবন বধ, স্যামন্তক হৰণ আদি ৰচনা কৰে।

অধ্যায়সমূহ

কীৰ্তন ঘোষাত শঙ্কৰদেৱৰদ্বাৰা ৰচিত ২৭টা অধ্যায় সন্নিৱিষ্ট হৈছে। প্ৰকাশিত পুথিত থকা “সহস্ৰ নাম বৃত্তান্ত’’ আৰু “ঘুনুচা কীৰ্ত্তন’’ ক্ৰমে ৰত্নাকৰ কন্দলি, শ্ৰীধৰ কন্দলি আৰু মাধৱদেৱে ৰচনা কৰা (কোনো কোনো পণ্ডিতৰ মতে)।
লীলা বিষয়ক
লীলাহীন প্ৰাৰ্থনা, তত্ত্ব আৰু ব্যৱস্থা প্ৰধান
অন্য কাহিনী আৰু তীৰ্থ ব্যৱস্থা প্ৰধান

হিন্দুৰ প্ৰাচীন ধৰ্মগ্ৰন্থসমূহ সংস্কৃত ভাষাত ৰচিত কাৰণে সেইবিলাক সাধাৰণ জনসাধাৰণৰ বোধগম্য কৰিবৰ কাৰণে মহাপুৰুষ শঙ্কৰদেৱে মূলতঃ ভাগৱত, পদ্মপুৰাণ, বামন পুৰাণ, বৃহন্নাৰদীয় পুৰাণ, সুত-সংহিতা, বিষ্ণু ধৰ্মোত্তৰ আগম আৰু অন্যান্য পুৰাণ-উপপুৰাণৰ পৰা সাৰ সংগ্ৰহ কৰি এই গ্ৰন্থ ৰচনা কৰিছিল।

কীৰ্তন ঘোষা খণ্ডবিলাকৰ ক্ৰম সুপৰিকল্পিত। প্ৰথমে ভগৱানৰ চতুৰ্বিংশতি অৱতাৰ বৰ্ণনা কৰি পিছত নামাপৰাধ দেখুৱাইছে। তাৰ পিছত পাষণ্ড মৰ্দনৰ জৰিয়তে বিপক্ষবাদীৰ বিষ নমাইছে। ধ্যান বৰ্ণনাত ভগৱানৰ সৌম্য-শান্ত মূৰ্তিৰ বৰ্ণনা দিছে। নাম কীৰ্তনৰ গুণত যে মহাপাতকী উদ্ধাৰ লাভ কৰে তাৰ আভাস দিছে অজামিল উপাখ্যানত। 'ভকতৰ ভয় আছে কৈত' ইয়াক দেখুৱাইছে প্ৰহ্লাদ চৰিত নামৰ খণ্ডত। সংকট কালত যে হৰি নামেই একমাত্ৰ পৰিত্ৰাণৰ উপায় তাক দেখুৱাইছে গজেন্দ্ৰোপাখ্যানত। বলিছলনত অহংকাৰি বলিৰ দৰ্প চূৰ্ণ কৰিছে। ইয়াৰ পিছত শিশু লীলৰ পৰা শ্ৰীকৃষ্ণৰ বৈকুণ্ঠ প্ৰয়াণলৈ এই খণ্ড কেইটাত শ্ৰীকৃষ্ণৰ জীৱনৰ নানান মাহাত্মা বৰ্ণনা কৰিছে।

কোনো কোনো পণ্ডিতে কীৰ্তনক "প্ৰবন্ধগীত সংকলন" বুলি অভিহিত কৰিছে অৰ্থাৎ পৰস্পৰ সমন্ধযুক্ত গীতৰ সমষ্টি আৰু এটা গীতৰ ভাৱ স্বয়ংসম্পূৰ্ণ নহয়।

ৰচনা শৈলী

ভাষা

তথ্যসূত্ৰ

শ্ৰেণী:অসমীয়া সাহিত্য
শ্ৰেণী:হিন্দু ধৰ্ম গ্ৰন্থ
শ্ৰেণী:শংকৰদেৱ
শ্ৰেণী:ভক্তি আন্দোলন
কেশৱ (বিষ্ণু)

কেশৱ (সংস্কৃত:केशव,আক্ষৰিক অৰ্থ, 'সুন্দৰ দীঘল চুলিৰ অধিকাৰী বা কেশী নামৰ অসুৰ বধ কৰোঁতা') হিন্দু পৰম্পৰাত বিষ্ণুৰ এটা উপনাম। মহাভাৰতৰ বিষ্ণু সহস্ৰনামত এই নামটো ২৩ আৰু ৬৪৮ নং নাম হিচাপে দেখা যায়। যন্ত্ৰণা বা দুৰ্ভাগ্য ৰোধ কৰিব বিচৰা ব্যক্তিসকলেও কেশৱক পূজন কৰে। তেওঁৰ পত্নী কীৰ্তি (লক্ষ্মী)।
কেশৱ বিষ্ণুৰ এক প্ৰতিমূৰ্তি ৰূপ।

শব্দৰ ব্যুৎপত্তিবিজ্ঞান

কেশৱৰ অৰ্থ হৈছে "সুন্দৰ দীঘল (নকটা) চুলি থকাজন" বা "কেশী দানৱৰ হত্যাকাৰী"। পদ্ম পুৰাণৰ মতে এই নামটোৱে কৃষ্ণৰ দীঘল, দেখাত ধুনীয়া নকটা চুলিক বুজায়। নাৰায়ণ পণ্ডিতচাৰ্যৰ সংগ্ৰহ ৰামায়ণৰ কথা উল্লেখ কৰি লেখক মীনাক্ষী ভাৰত আৰু মধু গ্ৰভাৰে কৈছে যে "কেশৱ নামে বিষ্ণুক বুজায়।" ‘ক’ আখৰটোৱে ব্ৰহ্মাক বুজায় আৰু ‘ঈশ’ আখৰটোৱে শিৱক বুজায়। কেশৱ শব্দই ব্ৰহ্মা আৰু শিৱ উভয়কে সজীৱ কৰাক বুজায়"।

তথ্যসূত্ৰ

শ্ৰেণী:বিষ্ণুৰ অৱতাৰ
শ্ৰেণী:হিন্দু দেৱতা
ষ্টাৰপ্লাছ

ষ্টাৰপ্লাছ হৈছে এটা ভাৰতীয় মনোৰঞ্জনধৰ্মী মাচুলযুক্ত দূৰদৰ্শন চেনেল। ইয়াৰ গৰাকী হৈছে দ্য ৱল্ট ডিজনী কোম্পানী ইণ্ডিয়াৰ গৌণ কোম্পানী ষ্টাৰ ইণ্ডিয়া। এই চেনেলটোত নাটক, কৌতুকধৰ্মী অনুষ্ঠান, ৰিয়েলিটী শ্ব', আৰু চলচিত্ৰ সম্প্ৰচাৰিত হয়।

তথ্য সংগ্ৰহ

শ্ৰেণী: টেলিভিছন চেনেল
শ্ৰেণী:পোখালি
পশ্চিম গুৱাহাটী মহাবিদ্যালয়

পশ্চিম গুৱাহাটী মহাবিদ্যালয় খন অসমৰ গুৱাহাটীৰ ধাৰাপুৰ চাৰিআলিত অৱস্থিত এক মুখ্য স্নাতক, সহশিক্ষামূলক মহাবিদ্যালয়। এই মহাবিদ্যালয়খন ১৯৭৮ চনত স্থাপিত হয়, যাক পিজিএম বুলিও কোৱা হয়, মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

বিভাগসমূহ

অসমীয়া
ইংৰাজী
ইতিহাস
শিক্ষা
অৰ্থনীতি
দৰ্শন
ৰাজনীতি বিজ্ঞান
হিন্দী
ভূগোল
বাণিজ্য
ব্যৱস্থাপনা
বিত্ত
পৰিসংখ্যা

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
প্ৰাচীৰ পত্ৰিকা

প্ৰাচীৰ পত্ৰিকা হ'ল বিজ্ঞপ্তি ফলকত প্ৰকাশিত এক বিশেষ ধৰণৰ সাময়িকপত্ৰ; বিশেষকৈ কোনো শিক্ষা প্ৰতিষ্ঠানৰ ছাত্ৰ-ছাত্ৰী সকলে সমূহীয়া প্ৰচেষ্টাৰে দায়িত্বৰ ভাগ বতৰা কৰি নিজৰ প্ৰবন্ধ, কবিতা, অঙ্কন তথা অন্যান্য ৰচনা প্ৰকাশ কৰে। প্ৰাচীৰ পত্ৰিকাৰ ইংৰাজী প্ৰতিশব্দ wall magazine, ইয়াক দেৱাল পত্ৰিকা বা দেৱালিকা বুলিও কোৱা হয়। প্ৰাচীৰ বা দেৱালত এই পত্ৰিকা ওলোমাই ৰখা হয় বাবে ইয়াক প্ৰাচীৰ পত্ৰিকা বা দেৱাল পত্ৰিকা বুলি কোৱা হয়। অসমত আশীৰ দশকৰ পৰা বিদ্যালয়সমূহত প্ৰাচীৰ পত্ৰিকা প্ৰস্তুত কৰা কাম আৰম্ভ কৰা হয়৷ প্ৰাচীৰ পত্ৰিকাসমূহত আৰু হাতেলিখা আলোচনীসমূহত শিক্ষাৰ্থীৰ সাহিত্য প্ৰতিভাৰ অংকুৰণ ঘটে৷ শিক্ষানুষ্ঠানৰ বাহিৰে আন কিছুমান সাহিত্য চৰ্চা কেন্দ্ৰতো প্ৰাচীৰ পত্ৰিকা প্ৰস্তুত কৰা হয়৷ তেনেদৰে প্ৰস্তুত কৰা নিখিল বঙ্গ সাহিত্য সন্মিলনৰ হাফলং শাখাৰ প্ৰাচীৰ পত্ৰিকা হ’ল “বনলতা’’৷

প্ৰাচীৰ পত্ৰিকাৰ বৈশিষ্ট্য

প্ৰাচীৰ পত্ৰিকাৰ কিছু বিশেষ বৈশিষ্ট্য থকা দেখা যায়৷
(১) এখন বৃহৎ আকাৰৰ কাগজৰ এপিঠিত এই পত্ৰিকাৰ লেখাসমূহ সন্নিৱিষ্ট কৰা হয়৷
(২) লেখাসমূহ হাতৰ আখৰেৰে লিখা হয়৷
(৩) বিভিন্ন ৰং আৰু নক্সাৰ সহায়ত চকুতলগা কৰি সজোৱা হয়৷
(৪) লেখাসমূহ তেনেই চুটি কৰা হয়৷
(৫) প্ৰাচীৰ পত্ৰিকা কোনো শিক্ষানুষ্ঠান বা কাৰ্যালয়ৰ বেৰত ওলোমাই ৰখা হয়৷
শৈক্ষিক বিকাশৰ বাবে শিক্ষাৰ্থীসকলৰ মাজত প্ৰাচীৰ পত্ৰিকাৰ প্ৰতিযোগিতাও হয়৷ বহু বিদ্যালয়ত বিভিন্ন শ্ৰেণীসমূহৰ মাজত প্ৰাচীৰ পত্ৰিকাৰ প্ৰতিযোগিতা পতা হয়৷ ইয়ে শিক্ষাৰ্থীৰ মনত সাহিত্য সৃষ্টিৰ ক্ষেত্ৰত নতুন উদ্যম আনে৷

কেইখনমান উল্লেখযোগ্য প্ৰাচীৰ পত্ৰিকা

শিক্ষানুষ্ঠানবোৰেই ঘাইকৈ প্ৰাচীৰ পত্ৰিকা সৃষ্টিৰ মূল ঠাই, কাৰণ শিক্ষানুষ্ঠানতেই সাহিত্য সৃষ্টিৰ আশাৰে নতুন পুৰুষে ন ন চিন্তাৰ প্ৰকাশ ঘটায়৷ অসমৰ বহু লিখক সাহিত্যিকৰ সাহিত্য জীৱনৰ আৰম্ভণি স্কুলীয়া কালতেই হৈছিল আৰু এইবোৰ প্ৰকাশ পাইছিল হাতেলিখা আলোচনী আৰু প্ৰাচীৰ পত্ৰিকাত৷ মহেশ্বৰ নেওগ, সত্যেন্দ্ৰনাথ শৰ্মা, আদি লেখকসকলৰ সাহিত্যিক জীৱন আৰম্ভ হৈছিল বিদ্যালয়ত থকা কালতেই৷ তথাপি কিছুমান বিশেষ সংস্থা বা অনুষ্ঠানেও তেওঁলোকৰ নীতি-আদৰ্শ প্ৰতিফলিত হোৱাকৈ কিছুমান পত্ৰিকা প্ৰস্তুত কৰে৷ তেনে কিছুমান প্ৰাচীৰ পত্ৰিকা পৰৱৰ্তী সময়ত মুদ্ৰিত আলোচনীৰ ৰূপ গ্ৰহণ কৰে৷ তেনে এখন প্ৰাচীৰ পত্ৰিকা হ’ল, বৰপেটাৰ “যুৱ সাহিত্য চক্ৰ’’ৰ “যাত্ৰীক’’; যিখন পেৱৰ্তীকালত মুদ্ৰিত ৰূপত প্ৰকাশ পাইছিল৷ উঠি অহা প্ৰজন্মৰ মাজত নতুন সাহিত্য সৃষ্টিৰ প্ৰেৰণা স্বৰূপে প্ৰাচীৰ পত্ৰিকাসমূহক মূল্যায়ন কৰিব পাৰি৷ আধুনিক ইলেক্ট্ৰনিক ছপা মাধ্যমৰ বহুল প্ৰসাৰৰ সময়তো হাতেলিখা প্ৰাচীৰ পত্ৰিকাৰ জনপ্ৰিয়তা নকমাটো লক্ষ্য কৰিবলগীয়া৷ কেইখনমান উল্লেখযোগ্য প্ৰাচীৰ পত্ৰিকাৰ নাম তলত দিয়া হ’ল৷ প্ৰাচীৰ পত্ৰিকা, নগাওঁ ( ১৯৮০ চন); জ্যোতি, বাঘমাৰা (১৯৮০ চন); প্ৰাচীৰৰ প্ৰতিধ্বনি, দিশপুৰ (১৯৮০ চন); ৰাজপথৰ কণ্ঠ, গুৱাহাটী, (১৯৮০ চন); লুইত, কনিহা (১৯৮০ চন); ন-সুৰুয, গুৱাহাটী (১৯৮০ চন); প্ৰাচীৰ পত্ৰিকা, যোৰহাট (১৯৮০ চন); সন্ধানী, বাদুলীপাৰ; ৰূপালীম, গুৱাহাটী (১৯৮১ চন); সেতু বন্ধন, নাহৰকটীয়া (১৯৮১ চন); চেমনীয়াৰ চিঞৰ, গুৱাহাটী (১৯৮২ চন) আদি৷

তথ্য সূত্ৰ

শ্ৰেণী:গণমাধ্যম
জেঠী সমূহৰ নাম তালিকা

সাধাৰণ/অসমীয়া নাম বৈজ্ঞানিক নাম ইংৰাজী নাম বিতৰণ ছবি
হালধীয়া পেটৰ জেঠী Hemidactylus flaviviridis ভাৰত, ইউৰোপ, এচিয়া, আফ্ৰিকা, আমেৰিকা, শ্ৰীলংকা আৰু চীন
হেমিডাক্টাইলাছ একাণ্ঠফলিছ Hemidactylus acanthopholis তামিল নাডু, ভাৰত
হেমিডাক্টাইলাছ এগ্ৰিগাছ Hemidactylus agrius Country leaf-toed gecko পূৰ্বোত্তৰ ব্ৰাজিল
হেমিডাক্টাইলাছ বৌৰিঙ্গী Hemidactylus bowringii Oriental leaf-toed gecko এচিয়া
হেমিডাক্টাইলাছ ব্ৰ'কী Hemidactylus brookii Brooke's house gecko
কাঁড়্যা জেঠী Hemidactylus depressus Sri Lanka Leaf-nosed Gecko শ্ৰীলংকা
হেমিডাক্টাইলাছ ফৌডী Hemidactylus foudaii ইজিপ্ত,চুডান
সাধাৰণ জেঠী Hemidactylus frenatus Common House Gecko
হেমিডাক্টাইলাছ গাৰ্ণটি Hemidactylus garnotii Indo-Pacific gecko, Garnot's house gecko, fox gecko ভাৰত, ফিলিপাইন, দক্ষিণ এচিয়া, অষ্ট্ৰেলিয়া, পলিনেচিয়া
হেমিডাক্টাইলাছ গিগাণ্টেয়াছ Hemidactylus giganteus Giant Leaf-toed Gecko ভাৰত
হেমিডাক্টাইলাছ গ্ৰেছিলিছ Hemidactylus gracilis Graceful Leaf-toed Gecko or Square spotted Gecko ভাৰত
ফুটুকীয়া শিল জেঠী Hemidactylus hunae Spotted Rock Gecko শ্ৰীলংকা
হেমিডাক্টাইলাছ লংকী Hemidactylus lankae Termite-hill Gecko, Sri Lanka Leaf-toed Gecko শ্ৰীলংকা
হেমিডাক্টাইলাছ লেছচানাল্টি Hemidactylus leschenaultii Leschenault's Leaf-toed Gecko এচিয়া
হেমিডাক্টাইলাছ মেবুইয়া Hemidactylus mabouia tropical house gecko, Afro-American house gecko, cosmopolitan house gecko আফ্ৰিকা
হেমিডাক্টাইলাছ মেকুলাটাছ Hemidactylus maculatus Spotted Leaf-toed Gecko ভাৰত, শ্ৰীলংকা
হেমিডাক্টাইলাছ মহেন্দ্ৰাই Hemidactylus mahendrai ভাৰত
হেমিডাক্টাইলাছ পালিসঠাছ Hemidactylus palaichthus Antilles Leaf-toed Gecko দক্ষিণ আমেৰিকা
হেমিডাক্টাইলাছ পাৰ্চিকাছ Hemidactylus persicus Persian Leaf-toed Gecko পশ্চিম এচিয়া
চেপেটা নেজীয়া জেঠী Hemidactylus platyurus Flat-tailed House Gecko এচিয়া
হেমিডাক্টাইলাছ পৰ্বান্দাৰেণছিছ Hemidactylus porbandarensis গুজৰাট, ভাৰত
বম্বে পাত-ঠেঙীয়া জেঠী Hemidactylus prashadi Bombay Leaf-toed Gecko ভাৰত
হেমিডাক্টাইলাছ ৰেটিকুলাছ Hemidactylus reticulatus Reticulate Leaf-toed Gecko ভাৰত, শ্ৰীলংকা
বাকলি যুক্ত জেঠী Hemidactylus scabriceps Scaly Gecko ভাৰত, শ্ৰীলংকা
হেমিডাক্টাইলাছ চাবট্ৰেডাছ Hemidactylus subtriedrus ভাৰত, শ্ৰীলংকা
হেমিডাক্টাইলাছ ট্ৰেডাছ Hemidactylus triedrus Termite Hill Gecko এচিয়া
মেডিটেৰিয়ান জেঠী Hemidactylus turcicus Mediterranean house gecko

শ্ৰেণী:প্ৰাণীবিজ্ঞান সম্পৰ্কীয় তালিকা আৰু প্ৰবন্ধ
*
জৰ্জ আৰ আৰ মাৰ্টিন

জৰ্জ আৰ আৰ মাৰ্টিন হৈছে এগৰাকী আমেৰিকান লেখক। তেওঁ প্ৰখ্যাত উপন্যাস শৃংখলা এ ছং অফ আইচ এণ্ড ফায়াৰৰ স্ৰষ্টা।

উদ্ধৃতি

এ গেম অফ থ্ৰোনছ

আপুনি কি সেই কথা কেতিয়াও পাহৰি নাযাব, কিয়নো নিশ্চয়কৈ জগতখনে নাপাহৰিব। ইয়াক নিজৰ শক্তি কৰি লওক। তেতিয়া ই কেতিয়াও আপোনাৰ দুৰ্বলতা হ’ব নোৱাৰে। ইয়াক নিজৰ কৱচ কৰি লওক, আৰু ইয়াক আপোনাক কেতিয়াও আঘাত দিবলৈ ব্যৱহাৰ কৰা নহ’ব।
ভয়ে তৰোৱালতকৈও গভীৰভাৱে কাটে।

উৎস

শ্ৰেণী:আমেৰিকান লেখক
মহীশূৰ ৰোজউড ইনলে

মহীশূৰ ৰোজউড ইনলে মহীশূৰৰ আশে-পাশে শিল্পীসকলে ভাস্কৰ্য আৰু আলংকাৰিক কামত ব্যৱহাৰ কৰা বিভিন্ন কৌশল সামৰি লৈছে, ইয়াত প্ৰায়ে হাতীদাঁতৰ খোলা, শামূকৰ খোলা, পশুৰ শিং আৰু চন্দন কাঠৰ দৰে ৰঙীন সামগ্ৰী গোলাপ কাঠৰ মিশ্ৰণত পৰিণত কৰি সাধাৰণতে মেট্ৰিক্সৰ সৈতে সমতল অলংকাৰ বা ছবি গঠন কৰে। এই শিল্পকৰ্মসমূহ মহীশূৰ অঞ্চলৰ আশে-পাশে নিৰ্মাণ কৰা হয়, এই শিল্পকৰ্মসমূহ অঞ্চলটোক চিত্ৰিত কৰা এটা শিল্পকৰ্ম হিচাপে ঐতিহাসিক প্ৰতিনিধিত্ব আৰু স্থানীয় শিল্পীসকলে ব্যৱহাৰ কৰা ডিজাইন আৰু শৈলীৰ বাবে ২০০৫ চনত ভাৰত চৰকাৰৰপৰা ভৌগোলিক সূচক টেগ লাভ কৰা হৈছে।

ইতিহাস

টিপু চুলতানৰ সময়ৰ পৰাই প্ৰায় ১৮০০ চনৰ পৰাই আচবাব আৰু শিল্পকৰ্মৰ বাবে ব্যৱহাৰ কৰা হৈছিল, (এই শিল্পকলা বিজয়নগৰ সাম্ৰাজ্যৰ পৰা অহা যেন লাগে আৰু ৱাডিয়াৰ ৰজাসকলে ইয়াৰ পৃষ্ঠপোষকতা কৰিছিল) এই সময়ছোৱাত স্থানীয় মহীশূৰ মহাৰাজাই অধিক প্ৰচাৰ কৰিছিল ১৯১৪ চনত ব্ৰিটিছ সাম্ৰাজ্যৰ প্ৰদৰ্শনীৰ বাবে হাতীদাঁতৰ ইনলেৰ সৈতে ফটোফ্ৰেমৰ সৈতে এটা কাচকেট পঠিয়াইছিল যিয়ে সোণৰ পদক লাভ কৰিছিল, তেতিয়াৰ পৰাই মহীশূৰৰ আশে-পাশে থকা অঞ্চলৰ পৰা পৰ্যটনৰ বাবে এক প্ৰধান আকৰ্ষণ আছিল। ইয়াৰ তিনি বছৰৰ পাছত ২০০৫ চনত ভৌগোলিক সূচক মৰ্যাদা প্ৰদান কৰা হয়।

তথ্যসূত্ৰ

শ্ৰেণী:ভাস্কৰ্য
শ্ৰেণী:সামগ্ৰী
শ্ৰেণী:ভৌগোলিক স্বীকৃতি
বীৰেন্দ্ৰ সেহৱাগ

বীৰেন্দ্ৰ সেহৱাগ , (জন্ম: ২০ অক্টোবৰ ১৯৭৮) ভাৰতীয় জাতীয় ক্ৰিকেট দলৰ এজন প্ৰখ্যাত খেলুৱৈ। বীৰু, নাজাফগড়ৰ নবাব আৰু আধুনিক ক্ৰিকেটৰ জেন মাষ্টাৰ নামেৰেও তেওঁ পৰিচিত। ১৯৯৯ চনত এদিনীয়া আন্তৰ্জাতিক মেচত তেওঁৰ অভিষেক ঘটে আৰু ২০০১ চনত ভাৰতীয় টেষ্ট ক্ৰিকেট দলত স্থান লাভ কৰে। এদিনীয়া আন্তৰ্জাতিক ক্ৰিকেটত ২১৯ ৰানৰ ব্যক্তিগত শ্ৰেষ্ঠত্বৰে এই শাখাত অভিলেখধাৰী হিচাপে স্বীকৃতি লাভ কৰে।

তথ্য সংগ্ৰহ

শ্ৰেণী: ভাৰতীয় ক্ৰিকেটাৰ
কল্যাণ বৰুৱা

কল্যাণ বৰুৱা অসমৰ এজন গীটাৰবাদক। কল্যাণ বৰুৱাৰ জন্ম ডিব্ৰুগড় জিলাত। বৰুৱাই ১৫০ খনৰো অধিক জনপ্ৰিয় হিন্দী ভাষাৰ বোলছবিত গীটাৰবাদক হিচাপে কাম কৰাৰ লগতে এম টিভিৰ ক’ক ষ্টুডিঅ’, আনপ্লাগ্‌ড্‌ৰ দৰে অনুষ্ঠানত গীটাৰবাদন কৰি আহিছে।

শৈশৱ আৰু শিক্ষা

কল্যান বৰুৱাৰ জন্ম হয় ডিব্ৰুগড়ৰ অসম চিকিত্‍সা মহাবিদ্যালয়ত। পিতৃ প্ৰমোদ বৰুৱা আৰু মাতৃ চন্দ্ৰপ্ৰভা বৰুৱা। বনবিভাগত চাকৰিয়াল পিতৃৰ সৰুৰে পৰা বিভিন্ন ঠাইত থাকিব লগা হোৱাৰ বাবে, বৰুৱাৰ বিভিন্ন সংস্কৃতি আৰু সংগীতৰ সৈতে চিনাকি হয়। মাতৃৰ বিয়োগৰ পাছত বৰুৱা ডাঙৰ বায়েক মিণু বণিয়া আৰু ভিনিহিয়েক ইন্দ্ৰ বণিয়াৰ লগত থাকিবলৈ গুৱাহাটীলৈ গুচি আহে। কটন কলেজিয়েট হাই স্কুলৰ পৰা স্কুলীয়া শিক্ষা সাং কৰি তেওঁ, কটন কলেজৰ পৰা নৃতত্ব বিষয়ত স্নাতক ডিগ্ৰী লাভ কৰে।

প্ৰথমাৱ্স্থাত তেওঁ বিভিন্ন জিংগলচ্‌ আৰু টিভিৰ বাণিজ্যিক বিজ্ঞাপনত গীটাৰ বজায়। পাছলৈ তেওঁ আন আন বিখ্যাত সংগীত শিল্পীৰ সৈতে সংগীতৰ লাইভ শ্বোত ভাগ ল’বলৈ সুবিধা লাভ কৰে। কে.কে.,লাকী আলি, আদ্‌নান চামী আদি শিল্পীৰ সৈতে বিভিন্ন লাইভ শ্ব’ত ভাগ লোৱাৰ পাছত, কহ’ না প্যাৰ হে’ বোলছবিৰ জৰিয়তে প্ৰথমবাৰলৈ তেওঁ বলিউডী সংগীতত গীতাৰ বাদন কৰাৰ সুবিধা লাভ কৰে। এই বোলছবিখনত তেওঁ ক্যোঁ চলতী হেই পৱণ আৰু এক পল্‌ কা জীনা গীত দুটিত গীতাৰ বাদন কৰে।

ডিস্কগ্ৰাফী

গীটাৰবাদন কৰা বোলছবি

প্ৰযোজনা কৰা এলবাম/সংগীত

ব্যক্তিগত জীৱন

বৰুৱাই পত্নী বনশ্ৰীক মুম্বাইতে লগ পাই আৰু পাছত দুয়ো বিবাহপাশত আৱদ্ধ হয়। তেওঁলোকৰ দুটা সন্তান অয়ন আৰু লিবনে বৰ্তমান মুম্বাইতে স্কুলীয়া শিক্ষা গ্ৰহণ কৰি আছে। পত্নী বনশ্ৰী এগৰাকী সংগীত শিল্পী।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:বাদ্যযন্ত্ৰী
সুমনা দাস

সুমনা দাস গোৰাদিয়া (ইংৰাজী: Sumana Das Goradia) এগৰাকী ভাৰতীয় দূৰদৰ্শন অভিনেত্ৰী। বেত্তাব দিল কী তামান্না হেঁইত শামলীৰ চৰিত্ৰত অভিনয় কৰাৰ লগতে ডিজনী চেনেলৰ কিয়া মাষ্ট হেঁ লাইফ, ফিয়েৰ ফাইলছ: ডৰ কি সচ্ছি তচবিৰে আদি ধাৰাবাহিকতো ৰিয়াৰ চৰিত্ৰত অভিনয় কৰিছে। সুমনা দাসৰ জন্ম হৈছিল অসমৰ ডিফুত। তেওঁৰ ডাঙৰ ভগ্নী মধুমিতা দাসো এগৰাকী দূৰদৰ্শন অভিনেত্ৰী। ২০১৩ চনৰ ১৮ ফেব্ৰুৱাৰীৰ পৰা ২০১৩ চনৰ ৪ অক্টোবৰলৈকে লাইফ অ'কেত প্ৰচাৰিত হোৱা সাবিত্ৰী – এক প্ৰেম কাহানী নামৰ ভাৰতীয় কাল্পনিক নাটকৰ দূৰদৰ্শন ধাৰাবাহিকখনতো তেওঁ অভিনয় কৰিছে৷

দূৰদৰ্শন

বছৰ
অনুষ্ঠান
চৰিত্ৰ
চেনেল
টোকা
২০০৯–২০১০
ক্যা মষ্ট হে লাইফ
ৰিয়া
ডিজনী
সহায়ক চৰিত্ৰ
বেত্তাব দিল কী তামান্না হেঁই
শামলী
ছনী টিভি
মুখ্য চৰিত্ৰ
২০১০
আহত - ইছে দেখনা মনা হেঁ : খণ্ড ১ আৰু খণ্ড ২
নেইনা

বাইৰি প্ৰিয়া
কাজৰি
কালাৰ টিভি
সহায়ক চৰিত্ৰ
চি.আই.ডি. - নেত্ৰহীন গবাহ
খণ্ড ৬৫৩
ছনী টিভি

২০১১
নাচলে বে উইথ সৰোজ খান
অতিথি শিল্পী
এইডিটিভি ইমাজিন

2011–2012
কাহানী চন্দ্ৰকান্তা কি
ডামিনী
সাহাৰা ৱান
সহায়ক চৰিত্ৰ
২০১২
ফিয়েৰ ফাইলছ: ডৰ কি সচ্ছি তচবিৰে
খণ্ড ১১
জী টিভি

সাবধান ইণ্ডিয়া
প্ৰতিমা (খণ্ড ২২)
লাইফ অকে
২০১৩
সাবিত্ৰী – এক প্ৰেম কাহানী
মিষ্ট্ৰি
সহায়ক চৰিত্ৰ
ফিয়েৰ ফাইলছ: ডৰ কি সচ্ছি তচবিৰে
খণ্ড ৯২
জী টিভি

২০১৪
য়ে হেঁ আছিকি
ৰোহনৰ বায়েক
বিন্দাছ

তথ্য সংগ্ৰহ

শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:জীৱিত ব্যক্তি
দেৱীমাহাত্ম্যম্

দেৱীমাহাত্ম্যম (Sanskrit:देवीमाहात्म्यम्),হৈছে সনাতন হিন্দু ধৰ্মৰ এখন অন্যতম গ্ৰন্থ ;এই পুথিখনৰ অন্য জনপ্ৰিয় নামসমূহ হ'ল:দূৰ্গা সপ্তশতী আৰু শ্ৰীশ্ৰী চণ্ডী। ১৩টা অধ্যায়ৰ মুল চণ্ডীখন মাৰ্কেণ্ডয় পুৰাণৰ অন্তৰ্গত;ইয়াৰ উপৰিও দেৱী ভাগৱতত দেৱী মাহাত্ম্যক বিস্তৃত ভাবে বৰ্ণনা কৰা হৈছে।শিৱ পুৰাণতো ইয়াৰ বৰ্ণনা আছে। ভবিষ্য পুৰাণত চণ্ডী পাঠৰ মাহাত্ম্য বৰ্ণনা কৰা হৈছে;শক্তি উপাসনাৰ ক্ষেেত্ৰত এই গ্ৰন্থখন সৰ্বশ্ৰেস্ঠ। দেৱী মাহাত্ম্য বা চণ্ডীৰ ৰচক হৈছে কৃষ্ণ দ্বৈপায়ন বেদব্যাস।এই পুথিখনৰ মহত্বক বহ্মবৈৱৰ্ত পুৰাণ,ভবিষ্য পুৰাণ,যোগিনী তন্ত্ৰ,কাত্যায়নী তন্ত্ৰ,দেৱী ভাগৱত আদিত কোৱা হৈছে। ইয়াত সপ্ত-শত টা শ্লোক থকাৰ বাবে সপ্তশতী বোলা হয়,দূৰ্গাপুজাত বিধি সহকাৰে এই পুথিৰ পাঠ কৰা হয়।গ্ৰন্থখনত মেধা ঋষিয়ে ক্ষত্ৰিয় ৰজা সুৰথ আৰু বৈশ্য সমাধিক আদিশক্তিৰ তিনিটা অৱতাৰ বৰ্ণনা কৰিছে আৰু তেওঁঁলোকে ঋষিৰ উপদেশত সনাতনী দেৱীৰ আৰাধনা কৰে;দেৱীৰ বৰদানত মহাৰাজ সুৰথে 'সাৰ্বণি মনু 'হয়। পুথিখনক তিনিটা চৰিত্ৰত ভাগ কৰা হৈছে: প্ৰথম চৰিত্ৰৰ দেৱী হৈছে মহাকালী,ইয়াত যোগনিদ্ৰাই কেনেকৈ ভগৱান বিষ্ণুৰ দ্বাৰা মধু আৰু কৈটভ নামৰ দুই অসুৰৰ সংহাৰ কৰায় সেয়া বৰ্ণনা কৰা হৈছে। মধ্যম চৰিত্ৰৰ দেৱী হৈছে মহালক্ষ্মী,ইয়াত দূৰ্গা দেৱীৰ আৰ্ভিভাব আৰু মহিষাসুৰৰ সংহাৰ বৰ্ণিত হৈছে। ৩য় চৰিত্ৰৰ দেৱী হৈছে মহাসৰস্বতী,ইয়াত কৌশিকীস্বৰুপা দূৰ্গাদেৱী আৰু মাতৃকাসকলৰ দ্বাৰা শুম্ভ নিশুম্ভ আৰু অন্যান্য অসুৰ সমুহৰ বধৰ কাহিনী বৰ্ণনা কৰা হৈছে।

শ্ৰেণী:হিন্দু ধৰ্ম গ্ৰন্থ
শ্ৰেণী:শাক্তধৰ্ম
শ্ৰেণী:দুৰ্গা পূজা
অম্বুবাচী

অম্বুবাচী হিন্দুধৰ্মৰ এক বছেৰেকীয়া উৎসৱ। জনবিশ্বাস মতে আহাৰ মাহত মৃগ শিৰা নক্ষত্ৰৰ তিনি পদ শেষ হ’লে চতুৰ্থ পাদৰপৰা আৰম্ভ কৰি আদ্যা নক্ষত্ৰৰ প্ৰথম পাদৰ ভিতৰত পৃথিৱী বা মা ধৰিত্ৰী ঋতুমতী হয়।এই সময়ত সেয়ে হিন্দুসকলে অম্বুবাচী পালন কৰে।

অম্বুবাচীৰ নিয়ম

অম্বুবাচীৰ প্ৰথম তিনিদিন চুৱা, চতুৰ্থদিনা শুদ্ধি বুলি কোৱা হয় ৷ অম্বুবাচী সমগ্ৰ উত্তৰ-পূব ভাৰততে পালন কৰা হয়৷ অম্বুবাচীৰ সময়ছোৱাত হাল বোৱা, কোনো ধৰণৰ মাংগলিক কাৰ্য সম্পন্ন কৰা নহয় ৷ এই সময়ছোৱাত মঠ-মন্দিৰৰ দুৱাৰসমূহ বন্ধ থাকে ৷ ঘৰুৱা নীতি নিয়মৰ ক্ষেত্ৰত, মাটিত কোনোধৰণৰ আচাৰ বা টেঙাজাতীয় সামগ্ৰী, লগতে লোহাৰ সামগ্ৰী ৰখা নহয় ৷

অম্বুবাচী মেলা

অম্বুবাচী মেলা হৈছে হিন্দু ধৰ্মৰ লোকসকলে অম্বুবাচীৰ সময়ত সংগতি ৰাখি শক্তিপূজাৰ স্থান সমূহ আদিত আয়োজন কৰা এক উৎসৱ। অসমৰ গুৱাহাটীৰ কামাখ্যা মন্দিৰত যথেষ্ট আড়ম্বৰপূৰ্ণভাবে অম্বুবাচীৰ সময়ত অম্বুবাচী মেলাৰ আয়োজন কৰা হয়।

কামাখ্যা ধামৰ অম্বুবাচী মেলা

অম্বুবাচীৰ প্ৰবৃত্তিৰ লগে লগে কামাখ্যা ধামৰ দুৱাৰ বন্ধ ৰখা হয় ।ফলস্বৰূপে, সেইকেইদিন দেৱী দৰ্শন নিষিদ্ধ ৷ চতুৰ্থ দিনত মন্দিৰ খোলাৰ লগে লগে দেৱীৰ স্নান, পূজা, প্ৰভৃতি সমাপন হোৱাৰ পৰাহে দৰ্শকে দেৱীক দৰ্শন কৰিব পাৰে ৷ পূব ভাৰতৰ দৰে অন্যান্য প্ৰান্তৰ দৰে কামাখ্যা ধামৰো ব্ৰাহ্মণ বিধৱাসকলে অম্বুবাচী প্ৰবৃত্তিৰ পৰা নিবৃত্তিৰ পিছতো দেৱীৰ ভোগ শেষ নোহোৱা পৰলৈকে ফলাহাৰ গ্ৰহণ কৰি থাকে ৷ চুৱাৰ কেইদিন সৰ্প ভয় নিবাৰণৰ বাবে দুগ্ধপান কৰে ৷ ইঘৰে-সিঘৰলৈ ফল-মূল আগবঢ়ায়, প্ৰবৃত্তিৰ আগতে কলহত পানী জমা কৰি কলপাতৰ ওপৰত তুলি থয়৷ ভাৰতৰ ভিন্ন প্ৰান্তৰ পৰা অহা (আজিকালি বিদেশৰ পৰাও আহে)লাখ লাখ ভক্তই তিনিওদিন কামাখ্যা মন্দিৰৰ চৌপাশে থাকি নাম-কীৰ্তন কৰে৷ মন্দিৰৰ বাহিৰতে ধূপ-দীপ জ্বলাই দেৱীক প্ৰণাম জনায় ৷ অম্বুবাচীৰ নিবৃত্তিৰ দিনা পাণ্ডাসকলে ভক্তসকললৈ আগবঢ়ায় ৰক্তবস্ত্ৰ ৷ দেৱীপীঠৰ পৰা অনা এই ৰক্তবস্ত্ৰ শৰীৰত ধাৰণ কৰিলে অভীষ্ট সিদ্ধি হোৱাৰ সম্ভাৱনা প্ৰৱল ৷ সেইবাবে পুৰুষে সেই ৰক্তবস্ত্ৰ সোঁহাতত বা ডিঙিত আৰু মহিলাসকলে বাঁওহাত বা ডিঙিত ধাৰণ কৰে ৷ এই কাপোৰ লগত ৰাখি আন ঠাইত জপ কৰিলেও মনৰ কামনা পূৰণ হোৱাৰ কথা কুব্জিকা তন্ত্ৰৰ সপ্তম পটলত বৰ্ণিত হৈছে ৷ এই ৰক্তবস্ত্ৰ ধাৰণ কৰি শ্মশান অথবা মৃতকৰ ঘৰলৈ যোৱাটো নিষিদ্ধ ৷ কামাখ্যা ধামৰ অম্বুবাচী মেলাই আন্তৰ্জাতিক আৰু জাতীয় সম্প্ৰীতি ৰক্ষা কৰাত ভালেখিনি অৰিহণা যোগাইছে ।

তথ্য সংগ্ৰহ

শ্ৰেণী:শাক্তধৰ্ম
শ্ৰেণী:হিন্দুধৰ্মৰ উৎসৱসমূহ
শ্ৰেণী:অসমৰ উৎসৱসমূহ
শ্ৰেণী:অসমৰ সংস্কৃতি
বায়ু যৌনতা

বায়ু যৌনতা হৈছে জাপানত উদ্ভাৱন কৰা এক পৰিবেশন কাৰ্য্যকলাপ; য'ত কাপোৰ পিন্ধা পুৰুষ আৰু মহিলাসকলে অদৃশ্য সংগীৰ সৈতে যৌন কাৰ্য্যকলাপৰ অনুকৰণ কৰে, প্ৰায়েই অতিৰঞ্জিতভাৱে, সংগীতৰ সৈতে আৰু দৰ্শকৰ আগত প্ৰতিযোগিতাত। এইটো কিছু পৰিমাণে এয়াৰ গীটাৰ বজোৱাৰ সৈতে মিল থকা কাৰ্য্য, যি নামটোৰে বুজা যায়। সৃষ্টিকৰ্তা জে-টাৰো ছুগিছাকুৰ মতে, ২০০৬ চনত টকিঅ’ত প্ৰেমিকা নথকা নিসংগ পুৰুষৰ এটা দলে ইয়াক উদ্ভাৱন কৰিছিল।

২০০৬ চনত জাপানীজ আলোচনী উইকলি প্লেবয়ত এই পৰিঘটনাৰ বিষয়ে এটা প্ৰতিবেদন প্ৰকাশ পায়, যাক ইংৰাজী ভাষাৰ ৱেবছাইট মাইনেচি ডেইলী নিউজে গ্ৰহণ কৰিছিল।

২০০৭ চনৰ জানুৱাৰী মাহত এয়াৰ চেক্স "বিশ্ব চেম্পিয়নশ্বিপ"ৰ এটা ভিডিঅ' ইউটিউবত আপলোড কৰা হয়। এই ভিডিঅ'বোৰে ব্লগজগতত কভাৰেজৰ সৃষ্টি কৰে। ২০০৭ চনৰ মে' মাহত ফ্ল'ৰিডাৰ অৰলেণ্ডোত অনুষ্ঠিত হোৱা JACON 2007 অধিৱেশনত জাপানোৰামা ভিডিঅ'টো দেখুওৱা হয় আৰু ইয়াৰ পিছত স্বতঃস্ফূৰ্তভাৱে এয়াৰ চেক্স প্ৰতিযোগিতা অনুষ্ঠিত হয়, যাৰ ফুটেজো ইউটিউবত স্থান পায়।

২০০৭ চনৰ জানুৱাৰীৰ শেষত আৰু ফেব্ৰুৱাৰীৰ আৰম্ভণিতে নিজকে পিয়ৰ প্ৰেচাৰ বুলি কোৱা এজন আমেৰিকান কৃষ্ণাংগ পুৰুষে কিশোৰ-কিশোৰীৰ এটা দলৰ সৈতে সংগীতৰ সৈতে এয়াৰ চেক্স প্ৰদৰ্শন কৰা দুটা ভিডিঅ' প্ৰস্তুত কৰে, যিবোৰ ইউটিউবত "amp6" ব্যৱহাৰকাৰীৰ নামেৰে প্ৰকাশ পায়। 'ফ্লেচবট' নামৰ ব্লগটোৱে এইবোৰক "অল টাইমৰ শ্ৰেষ্ঠ এয়াৰ চেক্স ভিডিঅ'" হিচাপে অভিহিত কৰে।

২০০৭ চনৰ আগষ্ট মাহৰ পৰা দ্য আলামো ড্ৰাফ্টহাউচে আমেৰিকাত দুমহীয়া এয়াৰ চেক্স প্ৰতিযোগিতা অনুষ্ঠিত কৰি আহিছে। ২০০৯ চনৰ জুন মাহত আলামো ড্ৰাফ্টহাউছে Air Sex World Championship Tourৰ অংশ হিচাপে ১৪খন চহৰত প্ৰতিযোগিতা আয়োজন কৰে। তাৰ পাছত, অক্টোবৰত লছ এঞ্জেলেছৰ পৰা অহা চাংহি স্লেমাৰে আন সকলো চহৰৰ বিজয়ীক পৰাস্ত কৰি বিশ্ব চেম্পিয়নৰ মুকুট অৰ্জন কৰে। এই ভ্ৰমণৰ আয়োজক আছিল কৌতুক অভিনেতা 'ক্ৰীছ ট্ৰেউ'। ২০১০ চনৰ অক্টোবৰত গোটটোৱে পুনৰ ভ্ৰমণৰ কথা ঘোষণা কৰিছিল। প্ৰতিযোগিতাৰ ফটোসমূহ আলামো ড্ৰাফ্টহাউচ ফ্লিকাৰ পেজত পোষ্ট কৰা হৈছে।

তথ্যসূত্ৰ

শ্ৰেণী:মানৱ যৌনতা
শ্ৰেণী:জাপান
দাদা মাছিটি

দাদা মাছিটি, প্ৰকৃত নাম: মানা ছিত্তী হাবিব জামালাদ্দিন, জন্ম আনুমানিক ১৮১০ চন আৰু মৃত্যু ১৫ জুলাই, ১৯১৯,), এগৰাকী চোমালি কবি, ৰহস্যবাদী আৰু ইছলামিক বিদূষী মহিলা আছিল। বৰাৱাত প্ৰচলিত কথিত ভাষা ব্ৰাভানিজ উপভাষাত তেওঁ কবিতা ৰচনা কৰিছিল।
তেওঁ দাদা মাছিটি নামে জনাজাত আছিল, যাৰ অৰ্থ আইতা মাছিটি৷

জীৱনী

দাদা মাছিটিৰ জন্ম হৈছিল ১৮১০ চনত দক্ষিণ ছোমালিয়াৰ উপকূলীয় চহৰ বাৰাৱা (ব্ৰাভা)ত৷ জন্ম নাম আছিল, মানা ছিত্তী হাবিব জামালাদ্দিন।
তেওঁৰ পিতৃ-মাতৃ দুয়োপক্ষৰ পৰিয়াল আছিল মহাদালী আশ্ৰফ বংশৰ। মাকৰ ফালৰ পৰা ককাদেউতাক আছিল আলী নাজিৰী আশ্ৰাফ, যিয়ে সেই অঞ্চলটোত অধিক আধিপত্যৰে প্ৰভাৱ বিস্তাৰ কৰিছিল আৰু দুয়োটা উপ-গোত্ৰৰ ভিতৰত শ্ৰেষ্ঠ আছিল। আশ্ৰাফে প্ৰথমে ১৬০০ চনৰ আৰম্ভণিতে বাৰাৱাত বসতি স্থাপন কৰিছিল আৰু শেষত তেওঁলোকৰ বংশৰ সূত্ৰপাত হজৰত মহম্মদৰ পৰাই আৰম্ভ হোৱা বুলি দাবী কৰিছিল। এই ক্ষেত্ৰত অন্যান্য ছোমালি বংশৰ দাবীৰ দৰেই এই কথিত বংশাৱলীও ঐতিহাসিকভাৱে অসহনীয়।

দাদা মাছিটিৰ জীৱনৰ আদি কালছোৱাৰ বিষয়ে যিখিনি জনা যায়, সেয়া একান্তভাৱে বিভিন্ন মৌখিক পৰম্পৰাৰ পৰাই সম্ভৱ হৈছে। তেওঁৰ সমসাময়িক বহু লোকে তেওঁৰ কবিতাক স্মৰণ কৰিবলৈ প্ৰতিশ্ৰুতিবদ্ধ হৈছিল, বিশেষকৈ মহিলাসকলে। বৰাৱাৰ কাব্যিক সাহিত্যৰ বুৰঞ্জীত তেওঁৰ পদ্যটো এতিয়াও বিশিষ্ট স্থান অধিকাৰ কৰি আছে।
​

তথ্য সূত্ৰ

শ্ৰেণী:কবি
শ্ৰেণী:মৃত ব্যক্তি
দ্য ৱে'ল্থ অৱ নেশ্বন্স

এন এনকুৱাইৰি ইণ্টু দ্য নেচাৰ এণ্ড কজেচ অৱ দ্য ৱে'ল্থ অৱ নেশ্বন্স , বা চমুকৈ দ্য ৱে'ল্থ অৱ নেশ্বন্স , হৈছে স্কটলেণ্ডৰ অৰ্থনীতিবিদ আৰু মানৱ দাৰ্শনিক এডাম স্মিথৰ আটাইতকৈ অধিক চৰ্চিত গ্ৰন্থ। ১৭৭৬ত প্ৰকাশিত এই গ্ৰন্থ বিশ্বৰ প্ৰথম এনে গ্ৰন্থসমূহৰ অন্যতম যিয়ে কোনো ৰাষ্ট্ৰৰ সম্পদ বৃদ্ধিৰ প্ৰক্ৰিয়াৰ ব্যাখ্যা কৰে। এই গ্ৰন্থ ধ্ৰুপদী অৰ্থনীতিৰ এক মূল কৰ্ম। ঔদ্যোগিক বিপ্লৱৰ আৰম্ভণিতে প্ৰকাশিত এই গ্ৰন্থত শ্ৰমৰ বিভজন, উৎপাদনক্ষমতা আৰু মুক্ত বজাৰৰ দৰে বিভিন্ন বিষয় সন্নিৱিষ্ট।

লিখন

দ্য ৱে'ল্থ অৱ নেশ্বন্স প্ৰকাশিত হৈছিল ১৭৭৬ চনৰ ৯ মাৰ্চত, স্কটিছ পুনৰ্জাগৰণ আৰু স্কটিছ কৃষি বিপ্লৱৰ মাজত। ই কাৰ্ল মাৰ্ক্স, ডেভিড ৰিকাৰ্ড'ৰ দৰে অনেক লেখকক প্ৰভাৱিত কৰাৰ লগতে কেইবাখনো চৰকাৰ আৰু কেইবাটাও সংগঠনক প্ৰভাৱিত কৰিবলৈও সক্ষম হ'ল। এই গ্ৰন্থই অনাগত ডেৰ শতিকাৰ বাবে অৰ্থনৈতিক বিচাৰ আৰু বিশ্লেষণত বিশেষ ভূমিক গ্ৰহণ কৰিলে॥

দ্য ৱে'ল্থ অৱ নেশ্বন্স ১৭ বছৰৰ টোকা আৰু পূৰ্বৰ কৰ্মৰ ওপৰত আধাৰিত, যি সেই সময়ৰ বিভিন্ন অৰ্থনীতিবিদৰ সৈতে বাৰ্তালাপেৰে প্ৰভাৱিত। স্মিথে গ্ৰন্থখন তৈয়াৰ কৰিবলৈ প্ৰায় ১০ বছৰ সময় ল'লে। ফল আছিল এনে এক গ্ৰন্থ যাৰ উদ্দেশ্য আছিল পুৰণিৰ ঠাইত নতুন অৰ্থনৈতিক চিন্তাৰ আধাৰত প্ৰয়োগাত্মক দিগ্‌দৰ্শন প্ৰদান কৰা। এই গ্ৰন্থই অৰ্থনীতিবিদ, ৰাজনীতি বিজ্ঞানী, গণিতজ্ঞ, জীৱবিজ্ঞান আদি অনেক বিষয়ৰ পণ্ডিতক প্ৰভাৱিত কৰিছিল। অৰ্থনীতিৰ বাবে বিশেষকৈ, এই গ্ৰন্থই চিহ্নিত কৰিছিল এনে এক দৃশ্যপট পৰিৱৰ্তন, যি পদাৰ্থ বিজ্ঞানৰ প্ৰিনকিপিয়া মেথেমেটিকা, ৰসায়ন বিজ্ঞানৰ ট্ৰেইটে এলিমেণ্টইৰে দ্যে কাইমে' আৰু জীৱবিজ্ঞানৰ অৰিজিন অৱ স্পিচিজৰ প্ৰভাৱৰ সৈতে তুলনীয়।

তথ্য সংগ্ৰহ

শ্ৰেণী:ইংৰাজী গ্ৰন্থ শ্ৰেণী:অৰ্থনীতি